Wilhelm von Bode
Store norske leksikon,Kunst og estetikk,Bildende kunst,Kunstinstitusjoner,Kunstsamlere, kuratorer og museumsledere
Wilhelm von Bode var en tysk kunsthistoriker, opprinnelig jurist. Hans innsats ligger særlig innen nederlandsk maleri, der han ved omhyggelig billedkritikk har kastet nytt lys over maleriets historie. Hans hovedverk er Rembrandt; beschreibendes Verzeichnis seiner Gemälde (åtte bind, 1897–1905).
Foruten monografier over Frans Hals (1914) og Adrian Brouwer (1924), skrev Bode også en rekke verker om italiensk kunst, men hans synspunkter har møtt kritikk. Han hadde en usedvanlig stor litterær produksjon, var kjent som en av sin tids største samlere og museumsmenn, og bygde opp Kaiser Friedrich-Museum i Berlin. Han skrev Fünfzig Jahre Museumsarbeit (1922) og selvbiografien Mein Leben (1930). Les mer i Store norske leksikon kunst i Nederland Rembrandt kunst i Italia før 1900